open-index/open-wikipedia-markdown huggingface dataset:
দৌলতুন্নেছা খাতুন

**দৌলতুন্নেছা খাতুন** (১৯১৮-১৯৯৭) ছিলেন একজন বাঙালি রাজনীতিবিদ, সামাজ কর্মী, নারীবাদী এবং পূর্ববাংলা আইন পরিষদের সদস্য।

## প্ররম্ভিবক জীবন
দৌলতুন্নেছা ১৯১৮ সালে ব্রিটিশ রাজের অধীন পূর্ব বাংলার বগুড়ার সোনাতলাতে জন্মগ্রহণ করেন। ৮ বছর বয়সে তিনি হাফিজুর রহমানের সাথে বিবাহ বন্ধনে আবদ্ধ হন যিনি ছিলেন পেশায় ডাক্তার। ঢাকা ইডেন মহিলা কলেজে তিনি ১২ বছর পর্যন্ত অধ্যয়ন করেন। নারী শিক্ষার বিরুদ্ধে সমাজিক চাপ থাকা সত্ত্বেও তিনি তার স্বামীর বাড়িতে লেখাপড়া চালিয়ে যান।

## কর্মজীবন
১৯৩০ সালে ১২ বছর বয়সে তিনি গান্ধীর লবণ সত্যাগ্রহ আন্দোলনে যোগদান করেন। তিনি গাইবান্ধায় সমমনা নারীদের নিয়ে গাইবান্ধা মহিলা সমিতি প্রতিষ্ঠা করেন। কিছু সংখ্যক মুসলিম নারীদের মধ্যে তিনি অন্যতম যিনি সত্যাগ্রহ আন্দোলনে যোগদান করেছিলেন। স্নাতক সম্পন্ন করার পূর্ব পর্যন্ত তিনি লেখাপড়া চালিয়ে যান। তার নারী অধিকার আন্দোলনে সম্পৃক্তা থাকার কারণে তাকে এবং তার স্বামীকে বাড়ি ছেড়ে চলে যেতে হয়েছিল।

তিনি ব্রিটিশ রাজ কর্তৃক গ্রেফতার হন। পঞ্চাশের মন্বন্তরে ১৯৪৩ সালে তিনি একটি এতিমখানা প্রতিষ্ঠা করেন। ভারত বিভাগের পর তিনি ঢাকায় স্থায়ী হন। ১৯৫৪ সালে নারীদের অংশগ্রহণে বিজয়ী হয়ে তিনি পূর্ববাংলা আইন পরিষদের সদস্য নির্বাচিত হন। ১৯৫৬ সালে তিনি চীনে পাকিস্তান প্রতিনিধিদলে ছিলেন।

## মৃত্যু
১৯৯৭ সালে তিনি গাইবান্ধাতে মৃত্যুবরণ করেন।

## তথ্যসূত্র

বিষয়শ্রেণী:১৯১৮-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশী নারীবাদী
কালে-ই-জাল জেলা

**কালে-ই-জাল জেলা** () উত্তর আফগানিস্তানের কুন্দজ প্রদেশের পশ্চিম অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে বাল্খ প্রদেশ এবং উত্তরে পাঞ্জ নদী বরাবর তাজিকিস্তান, বাক্শ এবং আমু নদী রয়েছে। এছাড়া পূর্বে ইমাম সাহেব জেলা এবং দক্ষিণে কুন্দুজ জেলা ও চর দারা জেলা সীমানা ঘিরে রেখেছে। কালে-ই-জাল নদীটি জেলার মধ্য দিয়ে প্রবাহিত হয়েছে এবং এটি দুটি ভাগে বিভক্ত হয়েছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ৬০,৬০০ জন, যার মধ্যে ৯০% তুর্কিমান এবং ১০% পশতু সম্প্রদায়ের লোক রয়েছে। জেলাটিতে প্রায় সকল এলকায় মরুভূমি অঞ্চল এবং শুধু সেচের জন্য সীমিত কিছু জমি ব্যবহৃত হয়ে থাকে। আয়ের সবচেয়ে গুরুত্বপূর্ণ উৎস বলতে কৃষি এবং কার্পেট বয়ন ধরা হয়ে থাকে।

আফগানিস্তানের এই জেলাটিতে তালেবানদের সঙ্গে ব্যাপকভাবে যুদ্ধ হয়েছিল।

## তথ্যসূত্র

## বহিঃসংযোগ
* জেলার মানচিত্র
* এআইএমএস জেলা মানচিত্র

বিষয়শ্রেণী:কুন্দুজ প্রদেশের জেলা
সরকারি বালিকা উচ্চ বিদ্যালয়, দিনাজপুর

**সরকারি বালিকা উচ্চ বিদ্যালয়, দিনাজপুর** বাংলাদেশের দিনাজপুর জেলার দিনাজপুর সদর উপজেলার একটি মাধ্যমিক বিদ্যালয়। এটি ১৮৬৯ সালে প্রতিষ্ঠিত হয়।

## কৃতী শিক্ষার্থী

* বেগম খালেদা জিয়া - বাংলাদেশের সাবেক প্রধানমন্ত্রী।

## শিক্ষা কার্যক্রম
প্রায় ২,০০০-এর অধিক শিক্ষার্থী এখানে পড়াশোনা করে। শিক্ষক আছেন মোট ৫৫ জন। এখানকার শিক্ষকগণ দক্ষ এবং বন্ধুত্বপরায়ণ। 

## অবকাঠামো
সরকারি বালিকা উচ্চ বিদ্যালয়, দিনাজপুর-এ মোট ৪টি ভবন রয়েছে। একটি ৩ তলা ভবন সহ শিক্ষার্থীদের জন্য মোট ৩৬ টি কক্ষ রয়েছে। 

## শিক্ষা সময়
প্রভাতি শাখা সকাল 7:00 টায় শুরু হয় এবং 11:55 মিনিটে শেষ হয়। দিবা শাখা দুপুর 12:20 টায় শুরু হয় এবং 5:25 এ শেষ হয়।

## তথ্যসূত্র

বিষয়শ্রেণী:দিনাজপুর জেলার শিক্ষাপ্রতিষ্ঠান
বিষয়শ্রেণী:১৮৫৯-এ ভারতে প্রতিষ্ঠিত

বিষয়শ্রেণী:দিনাজপুর জেলার বিদ্যালয়
বিষয়শ্রেণী:১৮৫৯-এ প্রতিষ্ঠিত শিক্ষাপ্রতিষ্ঠান
আনাই মগিনি

**আনাই মগিনি** (জন্ম ১ মার্চ ২০০৩) হএকজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে রাইট-ব্যাক হিসাবে খেলেন। তিনি বর্তমানে বাংলাদেশ অনূর্ধ্ব-১৭ জাতীয় নারী ফুটবল দল এ খেলে। তিনি *এএফসি অনূর্ধ্ব-১৪ নারী স্থানীয় চ্যাম্পিয়নশিপ - দক্ষিণ এবং মধ্য* এর বিজয়ী দলের সদস্য ছিল ২০১৬ সালে তাজিকিস্তানে।  তিনি ওই  টুর্নামেন্ট এর মধ্যে একটি গোল করে। তিনি আনুচিং মগিনি এর জমজ বড় বোন, যেও ফুটবল খেলে।

## প্রাথমিক জীবন
মগিনি জন্মগ্রহণ করে ২০০৩ সালে খাগড়াছড়ি জেলায়। তার বাবা *রিপ্রু মগ*, হচ্ছেন একজন কৃষক। যে ভেষজ ঔষধ বিক্রি করে। তার মা *অপুর্মা মগিনি*। তিনি নবম শ্রেণীতে *গার্গা বহুমুখী উচ্চ বিদ্যালয়ে* পড়ছে রাঙ্গামাটি জেলায়।

## ক্রীড়া জীবন
মগিনি ২০১১ সাল থেকে ফুটবল খেলা শুরু করে।

### জাতীয়
তিনি *বঙ্গমাতা শেখ ফজিলাতুন্নেসা মুজিব গোল্ড কাপ ফুটবল টুর্নামেন্টে* *মগাছড়ি প্রাথমিক বিদ্যালয়ের* হয়ে খেলে। যেটি নারীদের জন্য একটি বার্ষিক ফুটবল প্রতিযোগিয়া। দলটি ২০১২ সালে চ্যাম্পিয়ন হয়। তার জেলা খাগড়াছড়ি *কেএফসি জাতীয় নারী চ্যাম্পিয়নশিপ*-এ অংশগ্রহণ না করায় তিনি রাঙ্গামাটির প্রতিনিধিত্ব করে ২০১৪ সালে।

মগিনি বর্তমানে তার বিদ্যালয়, *গার্গা বহুমুখী উচ্চ বিদ্যালয়ের* হয়ে খেলে। তিনি দলটিকে *বঙ্গমাতা শেখ ফজিলাতুন্নেসা মুজিব গোল্ড কাপ ফুটবল টুর্নামেন্টে* রানার-আপ হতে সাহায্য করে ২০১৩, ২০১৪, এবং ২০১৫ সালে।

### আন্তর্জাতিক
আনাই মগিনি *এএফসি অনূর্ধ্ব-১৬ নারী চ্যাম্পিয়নশিপের* বাছাইপর্বের খেলায় নির্বাচিত হয় *বাংলাদেশ অনূর্ধ্ব-১৭ নারী ফুটবল* দলের হয়ে খেলার জন্য। তিনি টুর্নামেন্টে প্রথমবারের মত খেলে *কাজাকিস্তান অনূর্ধ্ব-১৭ নারী দলের* বিপক্ষে ২০১৬ সালে ৩১ আগস্ট। গ্রুপ চ্যাম্পিয়ন হয়ে বাংলাদেশ ২০১৭ *এফসি অনূর্ধ্ব-১৬ নারী চ্যাম্পিয়নশিপ* এ অংশগ্রহণ করে ২০১৭ সালের সেপ্টেম্বরে থাইল্যান্ডে।

## সম্মাননা
; এএফসি অনূর্ধ্ব-১৪ নারী স্থানীয় চ্যাম্পিয়নশিপ – দক্ষিণ এবং মধ্য
: বাংলাদেশ অনূর্ধ্ব-১৪ নারী'
* *চ্যাম্পিয়ন*: ২০১৬

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০০৩-এ জন্ম
বিষয়শ্রেণী:বাংলাদেশী নারী ফুটবলার
বিষয়শ্রেণী:খাগড়াছড়ি জেলার ফুটবলার
বিষয়শ্রেণী:নারী ফুটসাল খেলোয়াড়
বিষয়শ্রেণী:বাংলাদেশী বৌদ্ধ
বিষয়শ্রেণী:নারী ফুটবল রক্ষণভাগের খেলোয়াড়
বিষয়শ্রেণী:খাগড়াছড়ি জেলার ব্যক্তি
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:মারমা ব্যক্তি
বিষয়শ্রেণী:চট্টগ্রাম বিভাগের ক্রীড়াবিদ
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
শিউলি আজিম

**শিউলি আজিম** (জন্ম ২০০১) একজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে রাইট-ব্যাক বা সেন্টার-ব্যাক হিসাবে খেলেন। পূর্বে, তিনি বাংলাদেশ অনূর্ধ্ব-১৬, বাংলাদেশ অনূর্ধ্ব-১৪ দলের হয়ে খেলেছেন এবং তিনি ২০১৫ সালে নেপালে অনুষ্ঠিত এএফসি অনূর্ধ্ব-১৪ গার্লস রিজিওনাল চ্যাম্পিয়ানশিপ(দক্ষিণ ও মধ্যএশিয়া) বিজয়ী দলের অন্যতম সদস্য ছিলেন। তিনি ডিফেন্ডার হিসেবে ময়মনসিংহের কলসিন্দুর উচ্চ বিদ্যালয় এবং বাংলাদেশ অনূর্ধ্ব-১৭ নারী ফুটবল দলে খেলছেন। তিনি বাংলাদেশের ঢাকায় অনুষ্ঠিত ২০১৭ এএফসি নারী চ্যাম্পিয়ানশিপ কোয়ালিফিকেশনে গ্রুপ সি'র পাঁচটি ম্যাচের সবগুলোতেই অংশগ্রহণ করেন।

## প্রারম্ভিক জীবন
শিউলি আজিম ২০০১ সালের ২০ ডিসেম্বর ময়মনসিংহ জেলার ধোবাউড়া উপজেলার কলসিন্দুর গ্রামে জন্মগ্রহণ করেন।

## খেলোয়াড়ি জীবন
শিউলি আজিম তার খেলোয়াড়ি জীবনে সর্বপ্রথম ২০১১ সালে কলসিন্দুর সরকারী প্রাথমিক বিদ্যালয়ের হয়ে বঙ্গমাতা শেখ ফজিলাতুন্নেসা মুজিব গোল্ড কাপ ফুটবল টুর্নামেন্টে অংশগ্রহণ করেন।

### আন্তর্জাতিক
শিউলি আজিম জাতীয় পর্যায়ে সর্বপ্রথম বাংলাদেশ অনূর্ধ্ব-১৭ নারী ফুটবল দলে নির্বাচিত হন ২০১৭ এএফসি অ-১৬ নারী চ্যাম্পিয়ানশিপ কোয়ালিফিকেশনে গ্রুপ-সি'র ম্যাচগুলোর জন্য। তিনি এই টুর্নামেন্টে নিজের আন্তর্জাতিক ক্যারিয়ারের প্রথম ম্যাচটি খেলেন ২০১৬ সালের ২৭শে আগস্ট ইরান অনূর্ধ্ব-১৭ নারী ফুটবল দলের বিপক্ষে। তিনি অ-১৭ জাতীয় দলের হয়ে পাঁচটি ম্যাচে অংশগ্রহণ করেন। এসময়ে গ্রুপ সি চ্যাম্পিয়ান হিসেবে বাংলাদেশ ২০১৭ সালের সেপ্টেম্বরে থাইল্যান্ডে অনুষ্ঠিত ২০১৭ এএফসি অনূর্ধ্ব-১৬ নারী চ্যাম্পিয়ানশিপে খেলার যোগ্যতা অর্জন করে।

## সম্মাননা
### ক্লাব

**বসুন্ধরা কিংস মহিলা**
* **[[বাংলাদেশ মহিলা ফুটবল লীগ]]**
****বিজয়ী (১):** ২০২০

### আন্তর্জাতিক
***[[সাফ মহিলা চ্যাম্পিয়নশিপ]]**
:রানার-আপ : ২০১৬
***[[দক্ষিণ এশীয় গেমস]]**
:ব্রোঞ্জ : ২০১৬
***[[সাফ অনূর্ধ্ব-১৮ মহিলা চ্যাম্পিয়নশিপ]]**
:বিজয়ী (১): ২০১৮
***[[বঙ্গমাতা অনূর্ধ্ব-১৯ নারী আন্তর্জাতিক গোল্ডকাপ]]**
:বিজয়ী  ট্রফি ভাগাভাগি (১): ২০১৯
***এএফসি অনূর্ধ্ব-১৪ নারী আঞ্চলিক চ্যাম্পিয়নশিপ – দক্ষিণ এবং কেন্দ্রীয়**
:বিজয়ী : ২০১৫

## তথ্যসূত্র

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী ফুটবলার
বিষয়শ্রেণী:বসুন্ধরা কিংস নারী দলের ফুটবলার
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বাংলাদেশী খ্রিস্টান
বিষয়শ্রেণী:নারী ফুটসাল খেলোয়াড়
বিষয়শ্রেণী:বাংলাদেশের আন্তর্জাতিক নারী ফুটবলার
বিষয়শ্রেণী:বসুন্ধরা কিংসের ফুটবলার
বিষয়শ্রেণী:নারী ফুটবল রক্ষণভাগের খেলোয়াড়
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
বিষয়শ্রেণী:২০২৬ এএফসি নারী এশিয়ান কাপ
বিষয়শ্রেণী:২০২৬ এএফসি নারী এশিয়ান কাপের খেলোয়াড়
মাসুরা পারভিন

**মাসুরা পারভিন** (জন্ম ২০০১) একজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে সেন্টার-ব্যাক হিসাবে খেলেন। পূর্বে, তিনি বাংলাদেশ অনূর্ধ্ব-১৬ জাতীয় নারী ফুটবল দল এ খেলেছেন। ২০১৭ সালের *এএফসি অনূর্ধ্ব-১৬ নারী চ্যাম্পিয়নশিপের* বাছাইপর্বে সে চারটি ম্যাচ খেলে যেটি অনুষ্ঠিত হয় বাংলাদেশের ঢাকায়।

## প্রাথমিক জীবন
পারভিন জন্মগ্রহণ করে ২০০১ সালের অক্টোবরে সাতক্ষীরা জেলায়।

## ক্রীড়া জীবন

### আন্তর্জাতিক
পারভিন *এএফসি অনূর্ধ্ব-১৬ নারী চ্যাম্পিয়নশিপের* বাছাইপর্বের খেলায় নির্বাচিত হয় *বাংলাদেশ অনূর্ধ্ব-১৭ নারী ফুটবল দলের* হয়ে খেলার জন্য। সে টুর্নামেন্টে প্রথমবারের মত খেলে *ইরান অনূর্ধ্ব-১৭ নারী ফুটবল দলের* বিপক্ষে ২০১৬ সালের ২৭ আগস্ট। গ্রুপ চ্যাম্পিয়ন হয়ে বাংলাদেশ ২০১৭ এফসি অনূর্ধ্ব-১৬ নারী চ্যাম্পিয়নশিপ এ অংশগ্রহণ করে ২০১৭ সালের সেপ্টেম্বরে থাইল্যান্ডে।

## সম্মাননা
### ক্লাব

**বসুন্ধরা কিংস মহিলা**
* **[[বাংলাদেশ মহিলা ফুটবল লিগ]]**
****বিজয়ী (১):** ২০২০

### আন্তর্জাতিক
***[[সাফ মহিলা চ্যাম্পিয়নশিপ]]**
:রানার-আপ : ২০১৬
***[[দক্ষিণ এশীয় গেমস]]**
:ব্রোঞ্জ : ২০১৬
***[[সাফ অনূর্ধ্ব-১৮ মহিলা চ্যাম্পিয়নশিপ]]**
:বিজয়ী (১): ২০১৮
***[[বঙ্গমাতা অনূর্ধ্ব-১৯ নারী আন্তর্জাতিক গোল্ডকাপ]]**
:বিজয়ী ট্রফি ভাগাভাগি (১): ২০১৯

## তথ্যসূত্র

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী ফুটবলার
বিষয়শ্রেণী:বসুন্ধরা কিংস নারী দলের ফুটবলার
বিষয়শ্রেণী:সাতক্ষীরার ক্রীড়াবিদ
বিষয়শ্রেণী:নারী ফুটসাল খেলোয়াড়
বিষয়শ্রেণী:বাংলাদেশের আন্তর্জাতিক নারী ফুটবলার
বিষয়শ্রেণী:বসুন্ধরা কিংসের ফুটবলার
বিষয়শ্রেণী:নারী ফুটবল রক্ষণভাগের খেলোয়াড়
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:খুলনা বিভাগের ফুটবলার
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
পরিবার পরিকল্পনা অধিদপ্তর

**পরিবার পরিকল্পনা অধিদপ্তর** হচ্ছে বাংলাদেশের ঢাকায় অবস্থিত একটি সরকারি সংস্থা যা পরিবার পরিকল্পনা বিষয়ে কাজ করে। জনসংখ্যার হার বৃদ্ধি নিয়ন্ত্রণে সহায়তার লক্ষে এই অধিদপ্তরটি ইউনিয়ন পর্যায়ের স্বাস্থ্য ও পরিবার কল্যাণ কেন্দ্রসমূহ পরিচালনা করে থাকে।

## ইতিহাস

## তথ্যসূত্র

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশে পরিবার পরিকল্পনা
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:১৯৭৫-এ বাংলাদেশে প্রতিষ্ঠিত
আজিমপুর গভর্নমেন্ট গার্লস স্কুল এন্ড কলেজ

**আজিমপুর গভর্নমেন্ট গার্লস স্কুল এন্ড কলেজ** হচ্ছে আজিমপুর, ঢাকায় অবস্থিত একটি উচ্চ মাধ্যমিক বিদ্যালয়। এটি সরকারি কর্মচারী কল্যাণ সমিতি কর্তৃক ১৯৫৭-এ প্রতিষ্ঠিত হয়। ১৯৯৯-এ প্রতিষ্ঠানটিতে শিক্ষার্থীর সংখ্যা ছিল ২,৭০০ জন এবং শিক্ষকের সংখ্যা ৮২ জন।

প্রতিষ্ঠানটি এটির সাংস্কৃতিক কার্যক্রমের জন্য পরিচিত । এটি বিভিন্ন শিক্ষাবিষয়ক প্রতিযোগিতার আয়োজন করে। যেমন : বাংলাদেশ গণিত অলিম্পিয়াড এবং ভাষা প্রতিযোগিতা। স্কুলটি ২০০৭ সালে এটির সুবর্ণ জয়ন্তী এবং পুনর্মিলন পালনন করে।

স্কুলটিতে ১৯৫৭-এ ক্লাস নেওয়া শুরু হয়। প্রথম প্রধান শিক্ষক ছিলের কাজী আম্বর আলী। ১৯৯৫-এ, বিদ্যালয়ের ক্যাম্পাসে আজিমপুর গার্লস কলেজ প্রতিষ্ঠিত হয়। উভয় স্কুল ও কলেজ ১৯৯৯ সালে একটি একক প্রতিষ্ঠানে একত্রিত হয়।
২০১৩ সালের ৭ সেপ্টেম্বর প্রধানমন্ত্রী শেখ হাসিনা স্কুলটিকে জাতীয়করণের ঘোষণা দেন। বর্তমানে প্রতিষ্ঠানটি সরকারি।

এটিতে মোট প্রায় ২,৮০০ শিক্ষার্থী এবং ৭১ জন শিক্ষক আছে। এটির অধ্যক্ষ হোসনে আরা বেগম। প্রতিষ্ঠানের সম্পত্তির মধ্যে রয়েছে একটি বিল্ডিং, একটি আধুনিক মিলনায়তন, একটি বৃহৎ খেলার মাঠ এবং অধ্যক্ষের জন্য একটি বাসভবন।

## উল্লেখযোগ্য প্রাক্তন শিক্ষার্থী
* শেখ হাসিনা - বাংলাদেশের প্রধানমন্ত্রী (১৯৯৬-২০০১) এবং (২০০৯-২০২৪)

## তথ্যসূত্র

বিষয়শ্রেণী:ঢাকা জেলার বিদ্যালয়
বিষয়শ্রেণী:১৯৫৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫৭-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
অ্যামিব্যাথ ম্যাকনল্টি

**অ্যামিব্যাথ ম্যাকনল্টি** (জন্ম নভেম্বর ৭, ২০০১) হলেন একজন আয়ারল্যান্ডীয় কানাডিয়ান অভিনেত্রী। ২০১৭ সালে তিনি কানাডিয়ান টেলিভিশন চ্যানেল সিবিসি এবং জনপ্রিয় মার্কিন সমম্প্রচার ভিত্তিক প্রতিষ্ঠান নেটফ্লিক্স-এর দৃশ্যকাব্যিক ধারাবাহিক *[[Anne (TV series)|অ্যানি]]*-এ "অ্যানি শার্লি" হিসেবে অভিনয় করা শুরু করেন, যেটি কানাডিয়ান জনপ্রিয় কানাডিয়ান লেখিকা লুসি মাওন্ড মন্টগোমেরি-এর ১৯০৮ সালে প্রকাশিত জনপ্রিয় উপন্যাস *[[অ্যানি অব গ্রিন গাবলেস]]*-এর উপর ভিত্তি করে তৈরী করা হয়েছে। 
ম্যাকনল্টি, পূর্বে আয়ারল্যান্ডের সবচেয়ে জনপ্রিয় টেলিভিশন চ্যানেল আরটিই ওয়ান-এ প্রচারিত ধারাবাহিক *[[Clean Break (TV series)|ক্লিন ব্রেক]]* এবং *[[Agatha Raisin (TV series)|আগাঠা রাইসিন]]*-এ হাজির করেছেন।

## চলচ্চিত্র সমূহ
### চলচ্চিত্র

### ছোট পর্দা

## তথ্যসূত্র

## বহিঃসংযোগ
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডীয় টেলিভিশন অভিনেত্রী
বিষয়শ্রেণী:কানাডীয় টেলিভিশন অভিনেত্রী
বিষয়শ্রেণী:২১শ শতাব্দীর আয়ারল্যান্ডীয় অভিনেত্রী
বিষয়শ্রেণী:২১শ শতাব্দীর কানাডীয় অভিনেত্রী
বিষয়শ্রেণী:আইরিশ বংশোদ্ভূত অভিনেত্রী
বিষয়শ্রেণী:কানাডীয় চলচ্চিত্র অভিনেত্রী
বিষয়শ্রেণী:কানাডীয় শিশু অভিনেত্রী
বিষয়শ্রেণী:উভকামী অভিনেত্রী
বিষয়শ্রেণী:আয়ারল্যান্ডীয় চলচ্চিত্র অভিনেত্রী
বিষয়শ্রেণী:আইরিশ বংশোদ্ভূত কানাডীয় ব্যক্তি
বিষয়শ্রেণী:স্কটিশ বংশোদ্ভূত কানাডীয় ব্যক্তি
বিষয়শ্রেণী:২১শ শতাব্দীর কানাডীয় এলজিবিটিকিউ ব্যক্তি
সিরাত জাহান স্বপ্না

**মোসাম্মাত সিরাত জাহান স্বপ্না** (জন্ম: ১০ এপ্রিল ২০০১) একজন বাংলাদেশের মহিলা ফুটবল খেলোয়াড়, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে গোলরক্ষক হিসাবে খেলেন। পূর্বে, তিনি রংপুরের ১নং পালিচড়া সরকারি প্রাথমিক বিদ্যালয় দলেও খেলেছেন।

২০১৬ সাফ মহিলা চ্যাম্পিয়নশিপের ফাইনালে তিনি বাংলাদেশ দলের পক্ষে তিনি ৪০ মিনিটের সময় একটি গোল করেন।

## প্রাথমিক জীবন
সিরাত জাহান স্বপ্নার জন্ম ২০০১ সালের ১০ এপ্রিল তারিখে রংপুরে।

## সম্মাননা
### ক্লাব

**বসুন্ধরা কিংস মহিলা**
* **[[বাংলাদেশ মহিলা ফুটবল লীগ]]**
****বিজয়ী (১):** ২০২০

### আন্তর্জাতিক
***[[সাফ মহিলা চ্যাম্পিয়নশিপ]]**
:রানার-আপ : ২০১৬
***[[দক্ষিণ এশীয় গেমস]]**
:ব্রোঞ্জ : ২০১৬
***[[সাফ অনূর্ধ্ব-১৮ মহিলা চ্যাম্পিয়নশিপ]]**
:বিজয়ী (১): ২০১৮
***[[বঙ্গমাতা অনূর্ধ্ব-১৯ নারী আন্তর্জাতিক গোল্ডকাপ]]**
:বিজয়ী  ট্রফি ভাগাভাগি (১): ২০১৯

## আরও দেখুন
* বাংলাদেশ অনূর্ধ্ব-১৭ জাতীয় নারী ফুটবল দল।

## তথ্যসূত্র

## বহিঃসংযোগ

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী ফুটবলার
বিষয়শ্রেণী:বাংলাদেশের আন্তর্জাতিক নারী ফুটবলার
বিষয়শ্রেণী:বসুন্ধরা কিংস নারী দলের ফুটবলার
বিষয়শ্রেণী:রংপুর জেলার ব্যক্তি
বিষয়শ্রেণী:নারী ফুটসাল খেলোয়াড়
বিষয়শ্রেণী:বসুন্ধরা কিংসের ফুটবলার
বিষয়শ্রেণী:নারী ফুটবল আক্রমণভাগের খেলোয়াড়
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
ফৌজিয়া ইয়াসমিন

**ফওজিয়া ইয়াসমিন** (বা **ফওজিয়া খান**; জন্ম ১৯৪২) হলেন একজন বাংলাদেশি গায়িকা ও সঙ্গীতশিল্পী।

## প্রাথমিক ও শিক্ষাজীবন
ফওজিয়া ইয়াসমিনের বাবা ছিলেন লুতফর রহমান, যিনি ব্রিটিশ ভারতের সাবেক প্রাদেশিক সিভিল সার্ভিসের সাথে যুক্ত ছিলেন এবং তার মা মৌলুদা খাতুন ছিলেন একজন কণ্ঠশিল্পী, যিনি সুরকার *ওস্তাদ* কাদের বক্সের নিকট হতে সঙ্গীত শিক্ষাগ্রহণ করেন। ফওজিয়া ইয়াসমিন তার পাঁচ বোনের মধ্যে দ্বিতীয়। তার অন্য তিন বোন ফরিদা ইয়াসমিন, নীলুফার ইয়াসমিন, এবং সাবিনা ইয়াসমিনও বাংলাদেশে কণ্ঠশিল্পী হিসেবে সুপরিচিত। তিনি ঢাকা বিশ্ববিদ্যালয় হতে বাংলা সাহিত্যে মাস্টার্স ডিগ্রী অর্জন করেন। তিনি ১৯৭১ সাল হতে ১৯৯৯ সালে অবসর গ্রহণের পূর্ব পর্যন্ত ঢাকাস্থ টিএন্ডটি কলেজে শিক্ষকতা পেশায় কর্মরত ছিলেন।

## সঙ্গীত জীবন
ফওজিয়া ইয়াসমিন তার সঙ্গীত জীবনে *ওস্তাদ* ইউসুফ খান কোরেশী এবং *ওস্তাদ* মোহাম্মদ ফজলুল হকের নিকট হতে সঙ্গীত শিক্ষাগ্রহণ করেন। তিনি ১৯৬০ সালে তৎকালীন রেডিও পাকিস্তানে একজন কণ্ঠশিল্পী হিসেবে যোগদান করেন। তিনি ১৯৬৫ সাল পর্যন্ত জাতীয় টেলিভিশনের বিভিন্ন অনুষ্ঠানে অংশগ্রহণ করেন। তিনি মূলত আধুনিক বাংলা গান, নজরুল সঙ্গীত, লোক সঙ্গীত ও ছড়া গান পরিবেশন করতেন। এছড়াও তিনি কিছু উর্দু গীত এবং *[[গজল]]* পরিবেশন করতেন। তিনি একজন প্লেব্যাক গায়িকা হিসেবে বেশ কিছু চলচ্চিত্র সঙ্গীতে কন্ঠপ্রদান করেছিলেন। এর পাশাপাশি তিনি কিছু সঙ্গীত সম্মেলন এবং সায়েরিতে অংশগ্রহণ করেন।

তার জনপ্রিয় গান গুলোর মধ্যে অন্যতম হলো, *আজ পুতুলের গায়ে হলুদ*, *মন তো নয় আর আয়না*, *আমি নূপুর পরা ঝর্ণাধারা* ইত্যাদি।

তিনি এবং তার স্বামী মোবারক হোসেন খান একত্রে ২০০৮ সালে এনটিভিতে *বাজো এবং বাজাও* নামে একটি সঙ্গীত অনুষ্ঠান পরিচালনা করেন। অনুষ্ঠানটিতে মূলত সেতার, সারোদ এবং অন্যান্য শাস্ত্রীয় বাদ্যযন্ত্রের মাধ্যমে রাগ ধারার নজরুল সঙ্গীত পরিবেশন করা হতো।

## পুরস্কার ও স্বীকৃতি
ফওজিয়া ইয়াসমিন ২০০৬ সালে বাংলাদেশ শিল্পকলা একাডেমী কর্তৃক প্রদত্ত বার্ষিক *গুণীজন সংবর্ধনা* এবং ১৯৮৭ সালে *অলক্ত সাহিত্য পরিষদ পুরস্কার* লাভ করেন।

## ব্যক্তিগত জীবন
১৯৬৩ সালে ফওজিয়া ইয়াসমিন একুশে ও স্বাধীনতাপদক প্রাপ্ত সঙ্গীতগবেষক এবং সুরবাহারশিল্পী মোবারক হোসেন খানের সাথে বিবাহবন্ধনে আবদ্ধ হন, যিনি বাংলাদেশ শিল্পকলা একাডেমীর মহাপরিচালক হিসেবে সরকারী চাকরি হতে অবসর গ্রহণ করেন। তাদের দাম্পত্য জীবনে রয়েছেন একমাত্র কন্যা রীনাত ফওজিয়া, এবং দুই পুত্র তারিফ হায়াত খান ও তানিম হায়াত খান।

## তথ্যসূত্র

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নারী সঙ্গীতজ্ঞ
বিষয়শ্রেণী:বাংলাদেশী গায়িকা
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:রাজশাহী জেলার ব্যক্তি
আদ্-দ্বীন উইমেন্স মেডিকেল কলেজ

**আদ্-দ্বীন উইমেন্স মেডিকেল কলেজ** গণপ্রজাতন্ত্রী বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের অনুমোদন ও ঢাকা বিশ্ববিদ্যালয়ের অধিভূক্তি নিয়ে ২০০৮ সালে প্রতিষ্ঠা লাভ করে। এটি একটি বেসরকারি মেডিকেল কলেজ। উক্ত কলেজটি নাম মোতাবেক শুধুমাত্র ছাত্রীদের জন্য প্রতিষ্ঠিত।

২০০৮ সাল থেকে বাংলাদেশ চিকিৎসা ও দন্ত চিকিৎসা পরিষদ কর্তৃক স্বীকৃত ৫ বছর ব্যাপী এমবিবিএস কোর্সে শিক্ষাদান ও ডিগ্রি প্রদান করে আসছে এই প্রতিষ্ঠান। মেডিকেল কলেজে ভর্তির জন্য সম্মিলিত নির্ধারিত পরীক্ষার মেধাক্রম অনুসারে শিক্ষার্থী ভর্তি করানো হয়।

## ইতিহাস
২০০৮ সালে সুবিধাবঞ্চিতদের জন্য নিবেদিত আদ্-দ্বীন ফাউন্ডেশন নামক একটি বেসরকারি সংস্থা আদ্-দ্বীন উইমেন্স মেডিকেল কলেজটি প্রতিষ্ঠিত করে। সংস্থাটি বাংলাদেশে চারটি মেডিকেল কলেজ পরিচালনা করে, যার মধ্যে এটি প্রথম।

## ক্যাম্পাস
আদ্-দ্বীন উইমেন্স মেডিকেল কলেজ ঢাকার মগবাজারে অবস্থিত। মগবাজার ওয়্যারলেস গেইট থেকে দক্ষিণে ৪০০ গজের মধ্যে এটি অবস্থিত। এটি ৫০০ শয্যা বিশিষ্ট হাসপাতাল। হাসপাতালটি পুরুষ এবং মহিলাদের চিকিৎসা সেবা প্রদান করে। তবে ৯০% এরও বেশি রোগী মহিলা বা শিশু।

## প্রতিষ্ঠান ও প্রশাসন
আদ্-দ্বীন উইমেন্স মেডিকেল কলেজটি ঢাকা বিশ্ববিদ্যালয়ের একটি অধিভুক্ত কলেজ। কলেজটির চেয়ারম্যান রফিক-উল হক এবং অধ্যক্ষ অধ্যাপক ডাঃ আফিকর রহমান।
থাম্ব|আদ-দ্বীন মহিলা মেডিকেল কলেজের কার্যালয়
থাম্ব|আদ-দ্বীন মহিলা মেডিকেল কলেজের গ্রন্থাগার

## ভর্তি পদ্ধতি
# নির্ধারিত সেশনের বৎসর বা তৎপূর্ববর্তী বৎসর পদার্থবিজ্ঞান, রসায়ন এবং জীববিজ্ঞান বিষয় সহ এইচ.এস.সি বা তার সমমান পরীক্ষায় ৩.৫ জিপিএ গ্রেডধারী হতে হয়।
# এস.এস.সি পরীক্ষায়ও উপর্যুক্ত বিষয় সহ জিপিএ ৩.৫ গ্রেড ধারী হতে হয়।

স্বাস্থ্য বিভাগের মহা পরিচালকের নিয়ন্ত্রণাধীন সরকারী-বেসরকারী মেডিকেল কলেজে ভর্তির জন্য সম্মিলিত নির্ধারিত পরীক্ষার মেধা ক্রমানুসারে ভর্তি করানো হয়।

## সুবিধা সমূহ
* ৫০০ শয্যাবিশিষ্ট হাসপাতাল
* ১টি গ্রন্থাগার
* ৩টি ল্যাব
* ১টি মিলনায়তন

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট 

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের হাসপাতাল
বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৮-এ বাংলাদেশে প্রতিষ্ঠিত
বিষয়শ্রেণী:ঢাকার হাসপাতাল
বিষয়শ্রেণী:ঢাকা বিশ্ববিদ্যালয়ের অধিভুক্ত কলেজ
বিষয়শ্রেণী:বাংলাদেশের বেসরকারি হাসপাতাল
বিষয়শ্রেণী:২০০৮-এ প্রতিষ্ঠিত হাসপাতাল
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বাংলাদেশ মহিলা সমিতি বালিকা উচ্চ বিদ্যালয় ও কলেজ

**বাংলাদেশ মহিলা সমিতি বালিকা উচ্চ বিদ্যালয় ও কলেজ** হচ্ছে একটি বালিকা উচ্চ মাধ্যমিক বিদ্যালয়, যা  চট্টগ্রাম কোতোয়ালী থানায় অবস্থিত। সংক্ষেপে এটি 'বিএমএস' (বাংলাদেশ মহিলা সমিতি) বালিকা উচ্চ বিদ্যালয় ও কলেজ  এবং বাওয়া স্কুল অ্যান্ড কলেজ  নামেও পরিচিত। ২০১৩ সালে, জুনিয়র স্কুল সার্টিফিকেট (জেএসসি) পরীক্ষায় শিক্ষার্থীদের সাফল্যের উপর ভিত্তি করে এটি চট্টগ্রাম বিভাগে তৃতীয় স্থান অধিকার করে।

## আরো দেখুন
* চট্টগ্রামের শিক্ষা প্রতিষ্ঠানের তালিকা
* ডা. খাস্তগীর সরকারি বালিকা উচ্চ বিদ্যালয়
* চট্টগ্রাম সরকারি মহিলা কলেজ
* মহিলা কলেজ চট্টগ্রাম

## তথ্যসূত্র

বিষয়শ্রেণী:চট্টগ্রামের বিদ্যালয়
বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত
বিষয়শ্রেণী:চট্টগ্রাম জেলার মহাবিদ্যালয়
মেহেরবানু খানম

**মেহেরবানু খানম**(জন্ম: ১৮৮৫ - মৃত্যু: ৩ অক্টোবর ১৯২৫) ঢাকার নবাব খাজা আহসানুল্লাহ এবং তার স্ত্রী বেগম কামরুন্নেসার কন্যা ছিলেন। তিনি বাংলাদেশের একজন প্রখ্যাত নারী ও বাংলাদেশের প্রথম মুসলিম নারী চিত্রশিল্পী ছিলেন।

## প্রাথমিক জীবন
মেহেরবানু খানমের জন্ম ১৮৮৫ সালে ঢাকার নবাব পরিবারে । তিনি ঢাকার নবাব খাজা আহসানউল্লাহ এর কন্যা এবং নবাব খাজা সলিমুল্লাহের বোন ছিলেন। তিনি পরিবারেই প্রাথমিক শিক্ষা সম্পন্ন করেন। ১৯০২ সালে তিনি খাজা মোহাম্মদ আজমের সাথে বিবাহবন্ধনে আবদ্ধ হন। 

## কর্মজীবন
নিজের আঁকা পেইন্টিং তৎকালীন মাসিক ম্যাগাজিন দ্য মোসলেম ভারতে পাঠান মেহেরবানু খানম যা সে সময়ে বাংলাদেশের জাতীয় কবি কাজী নজরুল ইসলাম দেখেন। সে পেইন্টিং দেখে খুবই মুগ্ধ হন কবি কাজী নজরুল এবং পেইন্টিংটি নিয়ে খেয়াপাড়ের তরুনী নামে একটি কবিতাও রচনা করেন। ১৯২০ সালের জুলাই-আগস্ট সে ম্যাগাজিনে সংখ্যায় পেইন্টিংটি প্রকাশিত হয় কবিতাসহ। সেটিই প্রথম কোন প্রকাশিত পেইন্টিং ছিল যা কোন বাঙ্গালি নারীর আঁকা ছিল। নিজের বোন আক্তারবানু এবং পরীবানু’র সাথে মিলে ঢাকায় নিজের মায়ের নামে কামরুননেসা বালিকা উচ্চ বিদ্যালয় প্রতিষ্ঠা করেন তিনি। 

## মৃত্যু
১৯২৫ সালের ৩ অক্টোবর মেহেরবানু খানম ঢাকায় মারা যান। 

## তথ্যসূত্র

বিষয়শ্রেণী:১৮৮৫-এ জন্ম
বিষয়শ্রেণী:১৯২৫-এ মৃত্যু
বিষয়শ্রেণী:বাংলাদেশী নারীবাদী
বিষয়শ্রেণী:বাঙালি নারী শিল্পী
বিষয়শ্রেণী:ঢাকার নবাব পরিবারের সদস্য
বিষয়শ্রেণী:বাংলাদেশী নারী শিল্পী
বিষয়শ্রেণী:২০শ শতাব্দীর ভারতীয় নারী শিল্পী
আখতার ইমাম

**আখতার ইমাম** (৩০ ডিসেম্বর ১৯১৭- ২২ জুন ২০০৯) একজন বাংলাদেশি শিক্ষাবিদ, নারীবাদী এবং সমাজকর্মী।

## প্রাথমিক জীবন
ইমাম ১৯১৭ সালের ৩০শে ডিসেম্বর পুরান ঢাকার নারিন্দায় জন্মগ্রহণ করেন। তিনি ১৯৩৩ ও ১৯৩৫ সালে  সালে ইডেন মহিলা উচ্চবিদ্যালয় থেকে যথাক্রমে মাধ্যমিক উচ্চমাধ্যমিক শেষ করেন। ১৯৩৭ সালে তিনি বেথুন কলেজ থেকে দর্শনে স্নাতক সম্পন্ন করেন। তার ব্যাচে প্রথম স্থান অর্জনের জন্য তাকে গঙ্গামণি দেবী পদকে ভূষিত করা হয়।১৯৪৬ সালে ইমাম ঢাকা বিশ্ববিদ্যালয় থেকে স্নাতকোত্তর সম্পন্ন করেন। পাকিস্তান সরকার ১৯৫২ সালে তাকে বিদেশে উচ্চশিক্ষার্থে বেঙ্গল মুসলিম এডুকেশন ফান্ড থেকে বিশেষ বৃত্তি দেয়। তিনি লন্ডন কলেজ বিশ্ববিদ্যালয় থেকে এ.জে এয়ার এবং এস.ভি. কীলিং এর তত্ত্বাবধানে দর্শনে আরো একবার স্নাতকোত্তর সম্পন্ন করেন। ১৯৬৩ থেকে ১৯৬৫ সাল পর্যন্ত তিনি নটিংহাম বিশ্ববিদ্যালয়ে দর্শনে আরো বিস্তর গবেষণা করেন।

## কর্মক্ষেত্র
শিক্ষাশেষ করে আখতার ইমাম ইডেন কলেজে যোগদান করেন। ১৯৪০ সাল থেকে ১৯৫৬ সাল পর্যন্ত তিনি সেখানে শিক্ষাদান করেছেন। এরপর তিনি ঢাকা কলেজে অধ্যাপক হিসেবে নিয়োগপ্রাপ্ত হন। তিনি ঢাকা কলেজের প্রথম নারী অধ্যাপক হিসেবে যোগ দেন এবং পরবর্তীতে প্রথম কোন নারী হিসেবে কলেজটির ডিপার্টিমেন্ট প্রধান হন। ১৯৫৩ সালে আখতার ইমাম ঢাকা বিশ্ববিদ্যালয়ে খন্ডকালীন শিক্ষক হিসেবে যোগদান করেন। ১৯৫৬ সালে তিনি বিশ্ববিদ্যালয়টির দর্শনে বিভাগে "রীডার" পদে অধিষ্ঠিত হন। ১৯৫৬ সালের পহেলা সেপ্টেম্বর আখতার ইমাম ঢাকা বিশ্ববিদ্যালয়ের রোকেয়া হলের স্থায়ী প্রোভোস্টের পদ পান। .

১৯৬৮ সালে তিনি প্রথম কোন নারী হিসেবে ঢাকা বিশ্ববিদ্যালয়ের দর্শন বিভাগের প্রধান হিসেবে আখতার ইমাম পদোন্নতি লাভ করেন। একই সালে পাকিস্তান দর্শনবিদ্যা সম্মেলনের ১৫তম অধিবেশনে তিনি প্রেসিডেন্ট হিসেবে হিসেবে নির্বাচিত হন। তার পূর্বে আর কোন নারী এই পদে আসীন হন নি। তিনি একই সম্মেলনের সহকারী এবং কোষাধক্ষ্যের দায়িত্বও পালন করেছিলেন।  তিনি বাংলাদেশ দর্শনবিদ্যা সভার আহবায়ক।"বাংলাদেশ লেখিকা সংস্থা"র প্রেসিডেন্ট হিসেবে আখতার ইমাম তিন বছর দায়িত্ব পালন করেন। বর্ষীজীবী নারীদের জন্য গড়ে উঠা সংগঠন হেমান্তিকার প্রেসিডেন্ট হিসেবেও তিনি দায়ত্ব পালন করেন। পাশাপাশি আখতার ইমাম একাধিক বই রচনা করেছেন। 

## ব্যক্তিগত জীবন
আখতার ইমামের তিন সন্তান। ২৫ বছর বয়সেই তিনি তার জীবনসঙ্গীকে হারান। ইমাম ২০০৯ সালের ২২শে জুন মৃত্যু বরণ করেন। লন্ডনের রয়াল সোসাইটি অব মেডিসিনের 'ওয়াল অব অনার'এ আখতার ইমামের নাম খচিত আছে।

## তথ্যসূত্র

বিষয়শ্রেণী:১৯১৭-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:বাংলাদেশী নারীবাদী
বিষয়শ্রেণী:বাংলাদেশী দার্শনিক
বিষয়শ্রেণী:ঢাকার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বেগম রোকেয়া পদক বিজয়ী
বিষয়শ্রেণী:এশীয় নারীবাদী
বিষয়শ্রেণী:ঢাকা কলেজের শিক্ষক
বিষয়শ্রেণী:২০শ শতাব্দীর দার্শনিক
ইয়াসমিন মোর্শেদ

**ইয়াসমিন মোর্শেদ** (১৯ মে ১৯৪৫ – ৩১ জুলাই ২০২৫) একজন বাংলাদেশী ব্যবসায়ী এবং বাংলাদেশের রাষ্ট্রপতি ইয়াজউদ্দিন আহম্মেদের নেতৃত্বে বাংলাদেশের তত্ত্বাবধায়ক সরকারের সাবেক উপদেষ্টা।

## জন্ম ও শিক্ষা
ইয়াসমিন মোর্শেদ ১৯৪৫ সালের ১৯ মে ব্রিটিশ ভারতের তৎকালীন বঙ্গ প্রদেশের কলকাতায় খাজা জাকিউদ্দিন ও বেগম বিনুর ঘরে জন্মগ্রহণ করেন। তার দাদা খাজা শাহাবুদ্দিন পাকিস্তানের উত্তর-পশ্চিম সীমান্ত প্রদেশের গভর্নর ছিলেন এবং পাকিস্তান ক্যাবিনেটে মন্ত্রীর দায়িত্ব পালন করেন। তার মায়ের পরিবার বগুড়া থেকে উদ্ভূত এবং তার মামা হাবিবুর রহমান ১৯৬০-এর দশকে পাকিস্তান মন্ত্রিসভার সদস্য ছিলেন।

মুরশেদ ঢাকায় ভিকারুননিসা নুন স্কুলে তার প্রাথমিক শিক্ষা সম্পন্ন করেন। স্বামীর লাহোর ও ইসলামাবাদে কর্মস্থলের সময় তিনি ১৯৬৯ সালে পাঞ্জাব বিশ্ববিদ্যালয় থেকে ইংরেজিতে স্নাতক এবং অর্থনীতিতে স্নাতকোত্তর ডিগ্রি অর্জন করেন।

## জীবনী
১৯৭৭ সালে তিনি স্কলাস্টিকা বিদ্যালয় স্থাপন করেন। তিনি স্কলাস্টিকার প্রতিষ্ঠাকালীন চেয়ারপার্সন, এবং *স্টোর এটসেটরা বাংলাদেশের* চেয়ারপার্সন।

তিনি ২০০৬ সালের ৩১শে অক্টোবর থেকে ১১ জানুয়ারি, ২০০৭ সাল পর্যন্ত *নারী এবং শিশু বিষয়ক মন্ত্রণালয়*, *প্রাথমিক ও গনশিক্ষা মন্ত্রণালয়* এবং *সামাজিক কল্যাণ মন্ত্রণালয়ের* দায়িত্ব পালন করেছেন। ২০০৭ সালে তাকে বাংলাদেশের রাষ্ট্রদূত করে পাকিস্তানে নিযুক্ত করা হয়।

## ব্যক্তি জীবন ও মৃত্যু
তিনি সৈয়দ মাহার মোর্শেদ এবং সৈয়দা মাদিহা মোর্শেদ নামের দুই সন্তানের জননী। তিনি সৈয়দ তানবীর মোর্শেদকে বিয়ে করেছেন, যিনি সৈয়দ মনজুর মোর্শেদ এবং বেগম হাসিনা মুর্শেদের পুত্র। তার বাবা এবং মা, খ্বাজা এবং বেগম বিনো জাকিউদ্দিন ঢাকার নবাব পরিবারের সদস্য ছিলেন। তার দাদা ছিলেন খাজা শাহাবুদ্দিন এবং তার দাদী, ফারহাত শাহাবুদ্দিন, বাংলার সর্বপ্রথম আইনপ্রণেতা নারীদের মধ্যে অন্যতম ছিলেন।

ইয়াসমিন মোর্শেদ ২০২৫ সালের ৩১ জুলাই ৮০ বছর বয়সে, ঢাকার ইউনাইটেড হাসপাতালে মৃত্যুবরণ করেন। তাকে বনানী কবরস্থানে দাফন করা হয়।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:বাংলাদেশী মুসলিম
বিষয়শ্রেণী:ঢাকার নবাব পরিবারের সদস্য
বিষয়শ্রেণী:বাংলাদেশী নারী কূটনীতিক
বিষয়শ্রেণী:নারী রাষ্ট্রদূত
বিষয়শ্রেণী:ইয়াজউদ্দিন আহম্মেদের মন্ত্রিসভার সদস্য
বিষয়শ্রেণী:পাকিস্তানে বাংলাদেশের হাই কমিশনার
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বেগজাদী মাহমুদা নাসির

**বেগজাদী মাহমুদা নাসির** (১৬ এপ্রিল ১৯২৯ - ৩ নভেম্বর ২০১৫) ছিলেন একজন বাংলাদেশি পণ্ডিত। তিনি ১৯৫৬ সাল হতে ১৯৯২ সাল পর্যন্ত সেন্ট্রাল উইমেন্স কলেজের প্রতিষ্ঠাতা অধ্যক্ষ হিসেবে কর্মরত ছিলেন এবং পরবর্তীতে ১৯৯৩ হতে ১৯৯৬ সাল পর্যন্ত সেন্ট্রাল উইমেন্স ইউনিভার্সিটির উপাচার্য হিসেবে দায়িত্ব পালন করেন। বাংলাদেশ সরকার ২০০১ সালে তাকে বেগম রোকেয়া পদকে ভূষিত করে। ২০০২ সালে তিনি বাংলা একাডেমীর একজন সম্মানিত ফেলো হিসেবে মনোনীত হন। ২০০১ সালে অনন্যা শীর্ষ দশ পুরস্কার বিজযী হন।

## প্রারম্ভিক ও শিক্ষা জীবন
মাহমুদা নাসির ১৯৪৭ সালে কলকাতার লেডি ব্রাবৌরন কলেজ হতে স্নাতক পাশ করেন এবং ১৯৫০ সালে ঢাকা বিশ্ববিদ্যালয় হতে ইংরেজি সাহিত্যে মাস্টার্স ডিগ্রী অর্জন করেন।

## পেশাগত জীবন
মাহমুদা নাসির ১৯৫১ সালে টাঙ্গাইলের কুমুদিনি কলেজের ইংরেজি বিভাগের একজন প্রভাষক হিসেবে তার পেশাজীবন শুরু করেন। ১৯৫৬ সালে তিনি ঢাকায় সেন্ট্রাল উইমেন্স কলেন প্রতিষ্ঠা করেন। পরবর্তীতে ১৯৯৩ সালে তিনি সেন্ট্রাল উইমেন্স ইউনিভার্সিটি প্রতিষ্ঠা করেন, যেটি বাংলাদেশের প্রথম মহিলা বিশ্ববিদ্যালয়। তিনি ১৯৭৬ হতে ১৯৮৬ সাল পর্যন্ত জাহাঙ্গীরনগর বিশ্ববিদ্যালয়ের একজন সিন্ডিকেট সদস্য হিসেবে দায়িত্ব পালন করেন। এছাড়াও ১৯৬৫ হতে ১৯৭০ সাল পর্যন্ত তিনি ঢাকা বিশ্ববিদ্যালয়ের একজন একাডেমিক কাউন্সিল ও সিনেট সদস্য হিসেবে দায়িত্ব পালন করেন।

## ব্যক্তিগত জীবন ও মৃত্যু
মাহমুদা নাসির জনাব এ এ আব্দুল মতিনের সাথে বিবাহবন্ধনে আবদ্ধ হন, যিনি জগন্নাথ কলেজের ইংরেজি বিভাগের সাবেক প্রধান ছিলেন। মিস নাসির ২০১৫ সালের ৩রা নভেম্বর ঢাকাস্থ স্কয়ার হাসপাতালে মৃত্যুবরণ করেন।

## তথ্যসূত্র

বিষয়শ্রেণী:বেগম রোকেয়া পদক বিজয়ী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:১৯২৯-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:বাংলাদেশী নারী শিক্ষায়তনিক ব্যক্তি
বিষয়শ্রেণী:অনন্যা শীর্ষ দশ পুরস্কার বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লেডি ব্র্যাবোর্ন কলেজের প্রাক্তন শিক্ষার্থী
ভূতের বাচ্চা সোলায়মান

** ভূতের বাচ্চা সোলায়মান** মুহম্মদ জাফর ইকবাল রচিত একটি শিশুতোষ কল্পকাহিনী যা ২০১৭ সালের ফেব্রুয়ারিতে জাগৃতি প্রকাশনী থেকে প্রকাশিত হয়। বইটি প্রকাশের পূর্বেই ২০০৬ সালে একই নামের একটি নাটক এনটিভিতে প্রচারিত হয়েছিল। ২০১৮ সালের ৩রা মার্চ মুহম্মদ জাফর ইকবালের উপর হত্যাপ্রচেষ্টা চালানোর কারণ হিসেবে আক্রমণকারী এই বইটির কথা উল্লেখ করে। 

## প্রধান চরিত্রগুলো
* নিতু
* দবির, নিতুর মধ্যপ্রাচ্য ফেরত চাচা
* সোলায়মান, ভূতের বাচ্চা

## গল্প সংক্ষেপ
গল্পের প্রধান চরিত্র নীতু। নীতুর দূরসম্পর্কের চাচা 'দবির' মধ্যপ্রাচ্য থেকে নীতুদের বাসায় বেড়াতে আসে। তিনি ছোটদের দেখতে পারে না এমনকি মেয়েদের পড়ালেখা নিয়ে কটুবাক্য করে। এছাড়াও দেশি সংস্কৃতি ও ঐতিহ্যকে বিভিন্নভাবে হেয় করতে দবির চাচা সর্বদা বদ্ধ পরিকর। দবির চাচাকে শিক্ষা দিতে নীতু আর তার চাচাতো ভাই-বোনেরা প্লানচ্যাটে বসে ভূত ডাকতে। তাদের ডাকে একটি বাচ্চা ভূত সাড়া দেয়। এই বাচ্চা ভূতটির নামই হল সোলায়মান। সোলায়মান নীতুদের ডাকে আসলেও আর নিজে নিজে ফিরে যেতে পারেনা। এদিকে নীতুর দবির চাচা বাচ্চা ভূতের ব্যাপারটি জানতে পেরে সোলায়মানকে বিদেশী টিভি চ্যানেলের কাছে বিক্রি পায়তারা করে। এই পরিকল্পনা মোতাবেক নীতুকে আটকে ভূতের বাচ্চা সোলায়মানকে অপহরণও করে। নীতুর চাচাতো ভাই-বোনেরা নীতুকে উদ্ধার করে আবার প্লানচ্যাটে বসে। ভূতের বাচ্চা সোলায়মানের মা এসে এবার তাকে নিয়ে যায়। দবির যাদের কাছে ভূতের বাচ্চা বিক্রির ফন্দি করেছিল তারা এসে দবিরকে গণধোলাই দেয়।

## নামকরণ বিতর্ক ও মুহম্মদ জাফর ইকবাল হত্যাপ্রচেষ্টা
বইটি প্রকাশের পরপরই এর নামকরণ নিয়ে বিতর্ক তৈরি হয়। অনেকেই সামাজিক যোগাযোগমাধ্যমে মুহম্মদ জাফর ইকবালকে ধর্মীয় অনুভূতিতে আঘাতের অভিযোগ আনেন।  বইটির নিষিদ্ধকরণ দাবির পাশাপাশি এবং লেখককেও ব্যক্তিগত আক্রমণ হতে থাকে। বাংলাদেশি নারীবাদী লেখিকা তসলিমা নাসরিনসহ  অনেককেই সেই সময় এইসব সমালোচনার পাল্টা উত্তর দিতে দেখা গেছে।

২০১৮ সালের ৩রা মার্চ মুহাম্মদ জাফর ইকবালকে হত্যাপ্রচেষ্টাকারী, ফয়জুর রহমান ওরফে ফয়জুল ঘটনাস্থলে ধরা পড়ে। জিজ্ঞাসাবাদে জঙ্গিবাদে বিশ্বাসী ফয়জুর  লেখকের উপর  আক্রমণের কারণ হিসেবে এই বইয়ের কথা উল্লেখ করলে বইটি আবার আলোচনায় আসে।

## তথ্যসূত্র

## বহিঃসংযোগ
* গুডরিডসে ভূতের বাচ্চা সোলায়মান

বিষয়শ্রেণী:২০১৭-এর বই
বিষয়শ্রেণী:মুহম্মদ জাফর ইকবালের বই
আনোয়ারা খাতুন (শিশু অধিকার কর্মী)

**আনোয়ারা খাতুন** (জন্ম  ১৯৯৬) একজন ভারতীয় শিশু অধিকার কর্মী। ২০১৭ সালে, ২১ বছর বয়সে, পশ্চিমবঙ্গ রাজ্যে শিশু পাচার এবং বাল্যবিবাহের বিরুদ্ধে লড়াইয়ে অবদানের জন্য তাঁকে ভারতের সর্বোচ্চ বেসামরিক মহিলাদের পুরস্কার, নারী শক্তি পুরস্কারে ভূষিত করা হয়।

## জীবন
আনোয়ারা খাতুন ১৯৯৬ সালে পশ্চিমবঙ্গের উত্তর ২৪ পরগনা জেলার সন্দেশখালির ছোট আসগড়া গ্রামে এক দারিদ্র্যসীমার নীচের পরিবারে জন্মগ্রহণ করেন। অল্প বয়সেই তিনি তাঁর বাবাকে হারান এবং বারো বছর বয়সে তাঁকে নতুন দিল্লিতে নিয়ে যাওয়া হয়। সেখানে তিনি গৃহকর্মী হিসেবে কাজ করতেন। কয়েক মাস গৃহকর্মী হিসেবে কাজ করার পর, তিনি পালিয়ে তাঁর গ্রামে ফিরে আসেন এবং সেখানে শিশুদের অবস্থা ভয়াবহ দেখতে পান। শিশুদের জোর করে শ্রমে নিযুক্ত করা হচ্ছিল, এবং কিছুকে শহরে এবং সীমান্ত পেরিয়ে বাংলাদেশে পাচার করা হচ্ছিল, আবার কিছুজনকে বাল্যবিবাহে বাধ্য করা হচ্ছিল। তাঁর চারপাশের পরিস্থিতি পরিবর্তনের অভিপ্রায়ে, তিনি 'ধাগাগিয়া সোশ্যাল ওয়েলফেয়ার সোসাইটি' এবং সেভ দ্য চিলড্রেনের সংস্পর্শে আসেন, সেখানে তিনি শিশু অধিকারের ধারণাটি শিখেছিলেন। আরও বেশি সংখ্যক মানুষের কাছে পৌঁছোনোর জন্য, তিনি শিশু অধিকারের ক্ষেত্রে স্বাবলম্বী গোষ্ঠী গঠনের প্রক্রিয়া শুরু করেছিলেন। অল্প সময়ের মধ্যেই আনোয়ারা ১৮০ জন পাচার হওয়া শিশুকে তাদের পরিবারের সাথে পুনর্মিলিত করতে সাহায্য করেছেন, প্রায় তিন ডজন বাল্যবিবাহ বন্ধ করেছেন, ৮৫ জন শিশুকে শিশুশ্রম থেকে উদ্ধার করেছেন এবং ৪০০ জন শিশুকে স্কুলে ফিরিয়ে এনেছেন।
[বাম|থাম্ব| ২০১৬ সালের নারী শক্তি পুরস্কার প্রাপকদের সাথে প্রধানমন্ত্রীর আলাপচারিতা। অনেক দূরে দেখা যায় আনোয়ারা খাতুনকে। [মেনকা গান্ধী|মানেকা গান্ধীও দৃশ্যমান।]]
২০১১ সালে, মমতা বন্দ্যোপাধ্যায় তাঁকে সংবর্ধনা জানান। ২০১২ সালে, আন্তর্জাতিক শিশু শান্তি পুরস্কারের জন্য মনোনীত তিনজনের মধ্যে একজন ছিলেন আনোয়ারা। ২০১৭ সালের ৮ই মার্চ, আন্তর্জাতিক নারী দিবসে, পশ্চিমবঙ্গ রাজ্যে শিশু পাচার এবং বাল্যবিবাহের বিরুদ্ধে লড়াইয়ে অবদানের জন্য, আনোয়ারা খাতুনকে ২০১৬ সালের ভারতের সর্বোচ্চ বেসামরিক নারী পুরস্কার, নারী শক্তি পুরস্কারে ভূষিত করা হয়। আনোয়ারা খাতুনকে ২০১৫ এবং ২০১৬ সালে জাতিসংঘের সাধারণ পরিষদে শিশু অধিকারের একজন প্রবক্তা হিসেবে অংশগ্রহণের জন্য আমন্ত্রণ জানানো হয়েছে।

## তথ্যসূত্র

বিষয়শ্রেণী:১৯৯৬-এ জন্ম
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:জীবিত ব্যক্তি
সেন্ট ফ্রান্সিস জেভিয়ার্স গার্লস স্কুল অ্যান্ড কলেজ

**সেন্ট ফ্রান্সিস জেভিয়ার্স গার্লস স্কুল অ্যান্ড কলেজ** একটি বাংলা-মিডিয়াম বিদ্যালয়। এটা বাংলাদেশের ঢাকা শহরের পুরান ঢাকায় অবস্থিত। স্কুলটি পরিচালনা করেন Sisters of Our Lady of the Missions নামে একটি রোমান ক্যাথলিক ধর্মীয় আদেশ।

## ইতিহাস
১৯১২ সালে সেন্ট গ্রেগরি স্কুল থেকে আলাদা হয়ে এই স্কুলটির আবির্ভাব ঘটে। ১৯১২ সালে Congregation of Our Lady of Christian Missions স্কুলটি একটি ইংরেজি-মাধ্যম স্কুল হিসেবে প্রতিষ্ঠা করে ঢাকার লক্ষিবাজার এলাকায়। ১৯৭১ সালে বাংলাদেশের স্বাধীনতার পর স্কুলটি একটি বাংলা-মাধ্যম স্কুলে রূপান্তরিত হয়।

স্কুলটিতে ক্লাশ শুরু হয় সকাল ৭:৪০ মিনিটে এবং শেষ হয় ১:২৫ মিনিটে। প্রতিটি ক্লাশে চারটি শাখা আছে। প্রতিটি শাখার আলাদা আলাদা নাম আছে, যেমন, নেপচুন, স্যাটার্ন, জুপিটার, হীরা এবং নীল কমল। প্রতিটি ক্লাশে ৬০ থেকে ৭০ জন ছাত্রী আছে। স্কুলটির মূল ভবনের সামনে একটি খেলার মাঠ ও বাস্কেটবল কোর্ট আছে। ২০১৭ সালে শিক্ষা মন্ত্রণালয় এই প্রতিষ্ঠানটিকে মহাবিদ্যালয় হিসেবে অনুমোদন দেয়।

যদিও এটি একটি মিশনারি স্কুল, তবুও জাতি-ধর্ম ভেদে সবাই এতে শিক্ষা গ্রহণ করতে পারে।

## উল্লেখযোগ্য শিক্ষার্থী

# গীতিআরা সাফিয়া চৌধুরী - বাংলাদেশের তত্ত্বাবধায়ক সরকারের সাবেক উপদেষ্টা।

## আরো দেখুন
বাংলাদেশ শিক্ষাব্যবস্থা

বাংলাদেশের বিদ্যালয়সমূহের তালিকা

## তথ্যসূত্র

১। "St. Francis Xaviers Girls High School". St. Francis Xaviers Girls High School. Archived from the original on 9 July 2014.

২।  "St. Francis Xavier's Girls High School". Facebook.

বিষয়শ্রেণী:ঢাকা জেলার বিদ্যালয়
বিষয়শ্রেণী:খ্রিস্টান শিক্ষাপ্রতিষ্ঠান
বিষয়শ্রেণী:১৯১২-এ ব্রিটিশ ভারতে প্রতিষ্ঠিত

বিষয়শ্রেণী:পুরান ঢাকা
বিষয়শ্রেণী:১৯১২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের বালিকা বিদ্যালয়
কুমিল্লা সরকারি মহিলা কলেজ

**কুমিল্লা সরকারি মহিলা কলেজ** হচ্ছে বাংলাদেশের কুমিল্লায় অবস্থিত একটি সরকারি কলেজ, যা ১৯৬০ সালে প্রতিষ্ঠিত হয়েছিল। এই কলেজটি উচ্চ মাধ্যমিক পর্যায়ে কুমিল্লা মাধ্যমিক ও উচ্চমাধ্যমিক শিক্ষাবোর্ড ও স্নাতক-স্নাতকোত্তর পর্যায়ে জাতীয় বিশ্ববিদ্যালয়ের অধিভুক্ত।

## ইতিহাস
কুমিল্লা ভিক্টোরিয়া কলেজের দর্শন শাস্ত্রের অধ্যাপক সেকান্দার আলী ভূইয়ার উদ্যোগে ১৯৬০ সালে স্থানীয় শিক্ষানুরাগী কাজী জহিরুল কাইয়ূম, ঠিকাদার আব্দুল ওদুদ, আব্দুল ওয়াজেদ এবং বাবু হিমাংশু শেখর মুখার্জীর অনুদানে কুমিল্লার রানীর দিঘির অদূরে জেলা সদর হাসপাতালের পাশে পাঁচ একর জমির উপর কুমিল্লা মহিলা কলেজ প্রতিষ্ঠিত হয়। বৃটিশ আমলে নির্মিত মুসলিম ইনস্টিটিউটের পাবলিক হলটি কলেজের ভবন হিসেবে ব্যবহৃত হয়।১৯৬০ সালের ৬ জুলাই কলেজের প্রথম অধ্যক্ষ হিসেবে দায়িত্ব নেন অধ্যাপক মোসলেহ উদ্দিন আহমেদ।১৯৭০ সালে তৎকালীন জেলা প্রশাসক কাজী আজহার আলীর উদ্যোগে নবাবজাদা ওসমান হায়দার চৌধুরীর বাবার নামে ট্রাস্টকৃত রানীর দিঘির পাড়ের ফুলার হোস্টেল, সুপার কোয়ার্টার, পুকুর, মসজিদ ও  উন্মুক্ত প্রাঙ্গণ মহিলা কলেজের সম্পত্তি হিসেবে অর্ন্তভুক্ত হয়। নবাব পরিবারের প্রতি কৃতজ্ঞতা স্বরূপ ঐতিহাসিক ফুলার হোস্টেলের নাম পরিবর্তন করে নবাব হোচ্ছাম হায়দার মহিলা ছাত্রী নিবাস করা হয়।

কলেজটি বাংলাদেশের মহিলা কলেজের মধ্যে ১৯৭৬ সালে বৃহত্তম ও শ্রেষ্ঠ কলেজের স্বীকৃতি অর্জন করে। ১৯৭৮ সালে ১ ফেব্রুয়ারি  কলেজটি জাতীয়করণ করা হয় এবং কুমিল্লা সরকারি মহিলা কলেজ নামধারণ করে। ১৯৯১ সালে কলেজটি জাতীয়ভাবে চট্টগ্রাম বিভাগের শ্রেষ্ঠ কলেজের স্বীকৃতি ও পুরস্কার পায়। পরে ১৯৯৪ ও ১৯৯৬ সালেও বিভাগীয় পর্যায়ে শ্রেষ্ঠ কলেজের স্বীকৃতি ও পুরস্কার অর্জন করে  এ কলেজ।

## অনুষদ ও বিভাগসমূহ
বর্তমানে কলেজটিতে উচ্চমাধ্যমিক স্তরে বিজ্ঞান, মানবিক ও ব্যবসায় শিক্ষা বিভাগ এবং স্নাতকে ৩ টি অনুষদের (বিজ্ঞান, কলা, সমাজ বিজ্ঞান) অধীনে মোট ১২ টি বিষয়ে অনার্স ও ৯ টি বিষয়ে মাস্টার্স চালু আছে। ৩ টি অনুষদে স্নাতক (পাস) কোর্স চালু রয়েছে। কলেজটিতে বর্তমানে ৩ টি অনুষদের অধীনে নিম্নোক্ত বিভাগ সমূহ রয়েছে :
* বাংলা
* রসায়ন
* ইংরেজি
* অর্থনীতি
* ইসলামের ইতিহাস এবং সংস্কৃতি
* গণিত
* দর্শন
* রাষ্ট্রবিজ্ঞান
* পদার্থ বিজ্ঞান
* সমাজ কর্ম
* প্রাণী বিজ্ঞান
* উদ্ভিদ বিজ্ঞান

## আরও দেখুন
*বাংলাদেশের শিক্ষাব্যবস্থা

## তথ্যসূত্র

## বহিঃসংযোগ
* কুমিল্লা সরকারি মহিলা কলেজ 

বিষয়শ্রেণী:কুমিল্লা জেলার মহাবিদ্যালয়
বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয়
বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কুমিল্লা শিক্ষা বোর্ডের অন্তর্ভুক্ত কলেজ

বিষয়শ্রেণী:৫৬ বিএনসিসি স্কোয়াড্রনের ইউনিট
বিষয়শ্রেণী:১৯৬০-এ পূর্ব পাকিস্তানে প্রতিষ্ঠিত
অনিমা রায়

**অনিমা রায় **একজন বাংলাদেশি সঙ্গীত শিল্পী। তিনি প্রধানত *[[রবীন্দ্র সঙ্গীত]]* (রবীন্দ্রনাথের গান) গেয়ে থাকেন। তিনি দেবাশীষ চক্রবর্তী, সাধন চন্দ্র বর্মনের কাছ থেকে এবং ললিতকলা একাডেমি থেকে সঙ্গীত শিখেন। এরপর তিনি ওয়াহিদুল হক, সানজিদা খাতুন ও মিতা হকের অধীনে প্রশিক্ষণ নেন। তিনি ছায়ানট থেকেও রবীন্দ্র সংগীতের উপর কোর্স সম্পন্ন করেছেন।

## কর্মজীবন
অনিমা রায় ঢাকা বিশ্ববিদ্যালয়ের নাটক বিভাগের আংশিক সময়ের অধ্যাপিকা ছিলেন এবং সম্প্রতি তিনি জগন্নাথ বিশ্ববিদ্যালয়ে সঙ্গীত বিভাগের অধ্যাপিকা হিসেবে কাজ করছেন। অধ্যাপনার কাজ ছাড়াও, তিনি একজন প্রতিষ্ঠিত রবীন্দ্র সঙ্গীত শিল্পী। তিনি রবীন্দ্র সঙ্গীতের ওপর ছয়টি অ্যালবাম প্রস্তুত করেছেন, পাঁচ নম্বর অ্যালবামটির নাম ছিল *রবির আলো*, যেটিতে ভারতীয় সঙ্গীত শিল্পী প্রত্যুষ ব্যানার্জিরও অবদান রয়েছে।

## চলচ্চিত্র
### কণ্ঠশিল্পী
* হৈমন্তীর ইতিকথা (২০২৪)

## পুরস্কারসমূহ
অনিমা রায় তার ষষ্ঠ অ্যালবামের জন্যে শ্রেষ্ঠ রবীন্দ্র সঙ্গীত শিল্পী বিভাগে '১২তম চ্যানেল আই সঙ্গীত পুরস্কার' পেয়েছেন।

## আরও দেখুন
* ঐশী
* নাজমুন মুনিরা ন্যান্সি
* ফাহমিদা নবী
* অনুপমা মুক্তি
* বেবী নাজনীন
* ফেরদৌস আরা
* সামিনা চৌধুরী
* ফরিদা ইয়াসমিন
* আবিদা সুলতানা
* সাবিনা ইয়াসমিন

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী হিন্দু
বিষয়শ্রেণী:২০শ শতাব্দীর বাংলাদেশী গায়িকা
বিষয়শ্রেণী:২১শ শতাব্দীর বাংলাদেশী গায়িকা
কাংসা

**স্পটেড সটুথ**(বৈজ্ঞানিক নাম: *Prioneris thestylis(Doubleday)*) এক প্রজাতির মাঝারি আকারের *[[প্রজাপতি]]*। এরা ‘**পিয়েরিডি**’ পরিবার এর সদস্য।

## উপপ্রজাতি
ভারতে প্রাপ্ত স্পটেড সটুথ এর উপপ্রজাতি হল- 

* *Prioneris thestylis thestylis* Doubleday, 1842 – Himalayan Spotted Sawtooth
## বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এই প্রজাতি রায়সেনা (Hill Jezebel) প্রজাতিকে নকল করে।

পুরুষ নমুনার সামনের ডানার শীর্ষভাগ তীক্ষ্ণ। ডানার উপরিতল সাদা এবং সামনের ডানার উপরিপৃষ্ঠ শীর্ষভাগ চওড়া কালো এবং সাদা রেখা এবং ছোপযুক্ত। পুরুষ নমুনায় আর্দ্র ঋতুরূপে পিছনের ডানার উপরিপৃষ্ঠ সাদা ছোপযুক্ত চওড়া কালো বর্ডার অথবা সীমারেখা দেখা যায়।

স্ত্রী নমুনার ডানার উপরিতল হিল জেজেবেল এর অনুরূপ অর্থাৎ মূল রং কালো এবং কালচে আঁশে ছাওয়া, বিভিন্ন আকৃতির সাদা এবং ক্রীমবর্ণ ছাপযুক্ত। তবে অমিল হিসাবে, সামনের ডানার উপরিতলে সেল এর শেষপ্রান্তে ৪টি ছট এবং সুস্পষ্ট আঁকাবাঁকা সাদা ছোপ এর সারি বিদ্যমান। স্ত্রী এবং পুরুষ উভয় নমুনাতে সামনের ডানার নিম্নতলে উপরিউক্ত ৪টি ছট এবং সুস্পষ্ট আঁকাবাঁকা ছোপ এর সারি দেখা যায়। উভয় নমুনাতেই পিছনের ডানার নিম্নতল হিল জেজেবেলের ন্যায় কালো এবং লম্বাটে হলুদ ছোপযুক্ত। শুষ্ক ঋতুরূপে, পিছনের ডানার নিম্নতলে কালো দাগ-ছোপ প্রায় থাকেই না এবং অধিকাংশ ভাগ হলুদ থাকে যাতে শিরা বরাবর সাদা রেখার উপস্থিতি লক্ষ করা যায়। শুষ্ক ঋতুরূপে এই প্রজাতির নমুনা আকারে অপেক্ষাকৃত ছোট হয়।

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত পিয়েরিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৪২-এ বর্ণিত প্রজাপতি
ফারিদা খানুম

**ফারিদা খানুম** পাকিস্তানের পাঞ্জাব প্রদেশের একজন শাস্ত্রীয় সঙ্গীতশিল্পী।  ২০০৭ সালে দ্য টাইমস অব ইন্ডিয়ার পক্ষ থেকে ওনাকে **মালিকা-এ-গজল** উপাধিতে ভূষিত করা হয়। 

## প্রথম জীবন
ফারিদা খানুম ১৯২৯ সালে কলকাতায় জন্মগ্রহণ করেন। ওঁরা পাঁচ ভাইবোন। দুই বোন ও তিন ভাই। প্রখ্যাত গায়িকা মুখতার বেগম ওঁর দিদি। ১৯৪৭ সালে, শিল্পীর যখন ১৮ বছর বয়স, তখন তাঁর পুরো পরিবার অমৃতসর থেকে পাকিস্তানের লাহোর চলে যান। 

পাতিয়ালা ঘরানার ওস্তাদ আশিক আলি খানের কাছে উনি খেয়াল, ঠুমরি এবং দাদরা শিখতে শুরু করেন।  তাঁর দিদি মুখতার বেগম প্রাত্যহিক রেয়াজের জন্য বোনকে ওস্তাদের কাছে নিয়ে যেতেন। 

## পুরস্কার
১৯৭০ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন সংঙ্গীতে উলেখ্যযোগ্য অবদান এর জন্য।

## তথ্যসূত্র

বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:পাঞ্জাবি ব্যক্তি
বিষয়শ্রেণী:লাক্স স্টাইল পুরস্কার বিজয়ী
বিষয়শ্রেণী:১৯২৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হিলাল-ই-ইমতিয়াজ প্রাপক
বিষয়শ্রেণী:পাকিস্তানি গজল শিল্পী
বিষয়শ্রেণী:কলকাতার সঙ্গীতশিল্পী
বিষয়শ্রেণী:লাহোরের সঙ্গীতশিল্পী
বিষয়শ্রেণী:পাকিস্তানি চলচ্চিত্রের সঙ্গীতশিল্পী
বিষয়শ্রেণী:উর্দু ভাষার সঙ্গীতশিল্পী
বিষয়শ্রেণী:পাতিয়ালা ঘরানা
বিষয়শ্রেণী:মুহাজির ব্যক্তি
বিষয়শ্রেণী:২০শ শতাব্দীর পাকিস্তানি গায়িকা
বিষয়শ্রেণী:২০শ শতাব্দীর পাকিস্তানি অভিনেত্রী
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:২১শ শতাব্দীর পাকিস্তানি গায়িকা
বিষয়শ্রেণী:পাঞ্জাবি ভাষার সঙ্গীতশিল্পী
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:পাকিস্তানি চলচ্চিত্র অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:অমৃতসরের ব্যক্তি
শেহান মধুশঙ্কা

**দেবাপুরাগে শেহান মধুশঙ্কা কুমারা** (জন্ম: ১০ মে, ১৯৯৫) ওয়েন্নাপ্পুয়া এলাকায় জন্মগ্রহণকারী প্রথিতযশা শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে অন্যতম সদস্যরূপে খেলছেন। ঘরোয়া প্রথম-শ্রেণীর শ্রীলঙ্কান ক্রিকেটে তামিল ইউনিয়নের প্রতিনিধিত্ব করছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে ভূমিকা রাখছেন তিনি। এছাড়াও, নিচেরসারিতে ডানহাতে ব্যাটিং করে থাকেন **শেহান মধুশঙ্কা**।

## ঘরোয়া ক্রিকেট
২০১৬ সালে শ্রীলঙ্কা ডেভেলপম্যান্ট ইমার্জিং দলের সদস্যরূপে দক্ষিণ আফ্রিকা ও জিম্বাবুয়ে সফরে যান। হারারেতে অনুষ্ঠিত জিম্বাবুয়ে ডেভেলপম্যান্ট একাদশের বিপক্ষে প্রথম-শ্রেণীর ক্রিকেটে অভিষেক ঘটে শেহান মধুশঙ্কা’র। ২০১৬-১৭ মৌসুমের ডিস্ট্রিক্টস ওয়ান ডে টুর্নামেন্টে কিলিনোচ্চি জেলার পক্ষে লিস্ট এ ক্রিকেটে অভিষিক্ত হন।

## আন্তর্জাতিক ক্রিকেট
জানুয়ারি, ২০১৮ সালে বাংলাদেশে অনুষ্ঠিত ত্রি-দেশীয় সিরিজ খেলার জন্য শ্রীলঙ্কার ওডিআই দলে তাকে অন্তর্ভুক্ত করা হয়। ২৭ জানুয়ারি, ২০১৮ তারিখে স্বাগতিক বাংলাদেশের বিপক্ষে সিরিজের চূড়ান্ত খেলায় একদিনের আন্তর্জাতিকে অভিষেক ঘটে শেহান মধুশঙ্কা’র। ঐ খেলায় বিশ্বের চতুর্থ ও শ্রীলঙ্কার দ্বিতীয় বোলার হিসেবে অভিষেক খেলায় হ্যাট্রিক করার গৌরব অর্জন করেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:কিলিনোচ্চি ডিস্ট্রিক্টের ক্রিকেটার
বিষয়শ্রেণী:তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার
বিষয়শ্রেণী:একদিনের আন্তর্জাতিকে হ্যাট্রিক লাভকারী
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বার্গ-ই মাতাল জেলা

**বার্গী-ই মাতাল জেলা** (**বার্গে মাতাল জেলা**, **ব্রাগামাতাল জেলা**, , ) আফগানিস্তানের নুরিস্তান প্রদেশের একটি জেলা। এটি মূলত কোনার প্রদেশের একটি অংশ ছিল এবং এরপর ২০০১ সালে নতুনভাবে নুরিস্তান প্রদেশে স্থানান্তর করা হয়।

## সীমানা
বার্গি মাতাল জেলা নিম্নোক্ত অঞ্চলসমূহ সীমানা ঘিরে রেখেছে:
* পশ্চিমে এবং উত্তর-পশ্চিমে বাদাখশন প্রদেশের কুরান ওয়া মুঞ্জান জেলা অবস্থিত। 
* পাকিস্তানের খাইবার-পাখতুনখোয়া প্রদেশের চিত্রল জেলা অবস্থান করছে উত্তর ও পূর্ব দিকে
* দক্ষিণে কামদেশ জেলা এবং 
* দক্ষিণ পশ্চিমে পারুন জেলা

## তথ্যসূত্র

## বহিঃসংযোগ
*Crowley, Michael (22 September 2009) "Dying For Barge Matal" *The New Republic*
*Cavendish, Julius (13 November 2009) "Barge Matal: It's a Place We Never Want to Go Back To", *The Independent*

বিষয়শ্রেণী:নুরিস্তান প্রদেশের জেলা
সরস্বতী রাজমনী

**সরস্বতী রাজমনী (English: Saraswathi Rajamani) **  (১৯২৭-২০১৮)একজন আজাদ হিন্দ ফৌজ বা ইন্ডিয়ান ন্যাশনাল আর্মির (আইএনএ) এর অভিজ্ঞ মহিলা সেনানী ছিলেন । সেনাবাহিনীর সামরিক গোয়েন্দা বিভাগে তিনি তার কাজের জন্য সুপরিচিত।

সম্প্রতি তিনি 'ভয়েস অফ এন ইন্ডিপেন্ডেন্ট ইন্ডিয়ান' নামের একটি ছোট্ট চলচ্চিত্র উপস্থিত করেছেন।

## শৈশব জীবন
শ্রীমতি সরস্বতী রাজমনীর জন্মগ্রহণ করেন রেঙ্গুন,বার্মাতে (বর্তমানে মায়ানমার)। তার বাবা সোনার খনির মালিক এবং রেঙ্গুনে সবচেয়ে ভারতীয় ধনী ব্যক্তিদের অন্যতম ছিলেন। তার পরিবার ভারতীয় স্বাধীনতা আন্দোলনের দৃঢ় সমর্থক ছিল এবং আন্দোলনে জন্য অর্থ প্রদানও করেছিল।

১৬ বছর বয়সে,নেতাজি সুভাষচন্দ্র বোস এর রেঙ্গুনে বক্তৃতা থেকে অনুপ্রাণিত হয়ে তিনি তার সমস্ত গহনা আজাদ হিন্দ ফৌজকে দান করেন। যে যুবতী মেয়েটি অলঙ্কার দিয়ে আজাদ হিন্দ ফৌজকে সাহায্য করে দিয়েছেন তা বুঝতে পেরে, নেতাজী তার বাড়ি যান। রাজমনী দৃঢ়সংকল্প ছিলেন যে তিনি সেনাবাহিনীর জন্য এটি ব্যবহার করেছেন। তাঁর এই দেশাত্মবোধ এর জন্যে নেতাজী তার সরস্বতী নামকরণ করেছিলেন।

## আজাদ হিন্দ ফৌজ এ কর্মজীবন
১৯৪২সালে,রাজমনীকে আইএনএ র রানি ঝাঁসির রেজিমেন্টে নিয়োগ করা হয়েছিল এবং সেনাবাহিনীর সামরিক গোয়েন্দা বিভাগের অংশ ছিল।

প্রায় দুই বছর ধরে,রাজমনী এবং তার কয়েকজন মহিলা সহকর্মীদের ছদ্মবেশ ধারণ করা ছেলে এবং মেধা সংগ্রহ করে। একটি ছেলে হিসাবে দাঁড়ানো,তার নাম ছিল মণি। একবার,তার এক সহকর্মী ব্রিটিশ সেনাবাহিনী ধরা পড়ে যায়। তাকে উদ্ধার করার জন্য,রাজমনী নর্ত্যকী সেজে ব্রিটিশ শিবিরে অনুপ্রবিষ্ট হন। তিনি ব্রিটিশ কর্মকর্তাদের মাদকদব্য খাইয়ে তার সহকর্মীদের উদ্ধার করেন। যখন তারা পালিয়ে গিয়েছিল,তখন রাজমনী ব্রিটিশ রক্ষী দ্বারা পায়ের উপর গুলি চালায়  সে কিন্তু তাদের আটকানো থেকে রক্ষা পায় যায়। 

দ্বিতীয় বিশ্বযুদ্ধের পর নেতাজী আইএনএ কে বিচ্ছিন্ন করার পর সেনাবাহিনীতে তাঁর কাজ শেষ হয়।

## পরবর্তী জীবন
দ্বিতীয় বিশ্বযুদ্ধের পর,রাজমনীর পরিবার তাদের সমস্ত সম্পদ,সোনার খনি লুণ্ঠন করে এবং ভারতে ফিরে আসে। ২০০৫সালে,একটি সংবাদপত্র থেকে জানা যায় যে তিনি চেন্নাইয়ে বসবাস করছিলেন এবং যদিও মুক্তিযোদ্ধা পেনশন বহন করলেও তিনি উভয় প্রান্তিক পরিসীমা সম্পন্ন করার জন্য সংগ্রাম করছিলেন। তিনি সাহায্যের জন্য তামিলনাড়ু রাজ্য সরকারকে আবেদন করেছিলেন। তামিলনাড়ুর তৎকালীন মুখ্যমন্ত্রী জয়ললিতা তাঁর নিকট ৫ লাখ টাকা এবং একটি ভাড়াভিত্তিক হাউজিং বোর্ডের ফ্ল্যাটে সহায়তা প্রদান করেন। 

তিনি ওড়িশা,কটকে নেতাজি সুভাষ জন্মস্থান জাতীয় জাদুঘর আইএনএ গ্যালারিতে সম্মান প্রদান করেছেন।

২০১৬সালে,টেলিভিশন সিরিজ আদ্রিয়ায় এপিআইসি চ্যানেলটি তার গল্পটি প্রকাশ করে।

## মৃত্যু
মুক্তিযোদ্ধা সরস্বতী রাজমনী ১৩ই জানুয়ারি,২০১৮তারিখে হৃদযন্ত্র আঘাতে মারা যান। তার শেষকাজ সম্পন্ন হয় পিটার কলোনি, রায়াপেট্টাহ,চেন্নাই।

## তথ্যসূত্র

বিষয়শ্রেণী:আজাদ হিন্দ ফৌজ এর সহকর্মী
বিষয়শ্রেণী:দ্বিতীয় বিশ্বযুদ্ধ ভারতীয় মহিলা
পণ্য স্থানান্তর বিদ্যা

**পণ্য স্থানান্তর বিদ্যা** ( *লজিস্‌টিক্‌স্‌*) বলতে ক্রেতার চাহিদা মেটানোর জন্য সরবরাহ শৃঙ্খলের কোন একটি বিন্দু থেকে অপর একটি বিন্দু পর্যন্ত (যেমন উৎপাদনকেন্দ্র থেকে বিক্রয়কেন্দ্র পর্যন্ত) দক্ষ ও কার্যকরভাবে পণ্যের সম্মুখগামী বা পশ্চাদগামী প্রবাহ ও মজুদ প্রক্রিয়ার পরিকল্পনা, সমন্বয় ও বাস্তবায়নকে বোঝানো হয়।

সরবরাহ শৃঙ্খল ব্যবস্থাপনা থেকে পণ্য স্থানান্তর বিদ্যার আলোচ্য বিষয় খানিক ভিন্ন। সরবরাহ শৃঙ্খল ব্যবস্থাপনাতে পণ্যচক্রের সমস্ত দিক গণ্য করা হয়, যেখানে কাঁচামাল থেকে পণ্য উৎপাদন, পণ্য বিতরণ, পণ্য গাঁটবন্দীকরণ, এ-সংশ্লিষ্ট তথ্য প্রযুক্তি, চাহিদা-যোগান-মজুত ভিত্তিক পরিকল্পনা প্রণয়ন, এবং উৎপাদনস্থল থেকে সঠিক ক্রেতার হাত পর্যন্ত পণ্য সঠিক সময়ে, সঠিক পরিমাণে, সঠিক মূল্যে পৌঁছানোর ব্যবস্থা করা হয়। ক্রেতার কাছে পণ্যকে উপলভ্য করাই এই প্রক্রিয়ার লক্ষ্য। অন্যদিকে পণ্য স্থানান্তর বিদ্যা এই শৃঙ্খলের একটি অংশমাত্র, যেখানে কাঁচামাল এবং অর্ধ-সমাপ্ত বা সমাপ্ত পণ্যের পরিবহন বা স্থানান্তর এবং মজুদ করে রাখার বিষয়টি সবচেয়ে গুরুত্বপূর্ণ।

## তথ্যসূত্র

## আরও দেখুন
* সরবরাহ শৃঙ্খল ব্যবস্থাপনা

বিষয়শ্রেণী:ব্যবসা
বিষয়শ্রেণী:ব্যবসা পরিভাষা
বিষয়শ্রেণী:পণ্য স্থানান্তর বিদ্যা
বিষয়শ্রেণী:ব্যবস্থাদি প্রকৌশল
পুভেল্লাম কেট্টুপার

**পুভেল্লাম কেট্টুপার** () হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির পরিচালক ছিলেন বসন্ত, অভিনয় করেন সুরিয়া, জ্যোতিকা, আম্বিকা, নছর, বিজয়কুমার এবং ভাদিভেলু। রোমান্টিক ঘরানার এই চলচ্চিত্রটি ভালো ব্যবসা করতে না পারলেও সুরিয়া আর জ্যোতিকাকে এটি পরিচয় করিয়ে দেয়।
## কাহিনীইঙ্গিত
সি আর কান্নান আর কে আর ভারতী দুজন বন্ধু, দুজনেই সঙ্গীত পরিচালক, তবে দুজনের মধ্যে শত্রুতা হয়। কান্নানের মেয়ে জনকীর সাথে ভারতীর ছেলে কৃষ্ণ'র বন্ধুত্ব হয়ে যায় যা পরে ভালোবাসায় রূপ নেয়, জনকী আর কৃষ্ণ তাদের দুজনের বাবাদের মধ্যে শত্রুতা দূর করতে সাহায্য করে এবং সফলও হয়, সিনেমার শেষে তারা বিয়েও করে।
## চরিত্রসমূহ
*সুরিয়া শিবকুমার - কৃষ্ণ ভারতী
*জ্যোতিকা - জনকী কান্নান
*নছর - সি আর কান্নান
*বিজয়কুমার - কে আর ভারতী
*আম্বিকা - কৃষ্ণ'র মা
*মনোরমা - স্ব-ভূমিকা (বিশেষ উপস্থিতি)
## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৯০-এর দশকের তামিল ভাষার চলচ্চিত্র
বিষয়শ্রেণী:১৯৯৯-এর চলচ্চিত্র
বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:উদগমণ্ডলমে ধারণকৃত চলচ্চিত্র
বিষয়শ্রেণী:১৯৯০-এর দশকের প্রণয়ধর্মী সঙ্গীতধর্মী চলচ্চিত্র
বিষয়শ্রেণী:চলচ্চিত্র পরিচালক ও প্রযোজক সম্পর্কে চলচ্চিত্র
বিষয়শ্রেণী:চলচ্চিত্রনির্মাণ সম্পর্কে চলচ্চিত্র
বিষয়শ্রেণী:সঙ্গীত ও সঙ্গীতজ্ঞ সম্পর্কে চলচ্চিত্র